Document ID: 32008D0053

KOMISJONI OTSUS,
20. detsember 2007,
Euroopa Põllumajanduse Arendus- ja Tagatisfondi (EAGGF) tagatisrahastust rahastatud teatavate Saksamaa, Itaalia, Luksemburgi ja Portugali makseasutuste 2005. eelarveaasta kulude raamatupidamisarvestuse kontrollimise ja heakskiitmise kohta
(teatavaks tehtud numbri K(2007) 6531 all)
(Ainult itaalia-, portugali-, prantsus- ja saksakeelne tekst on autentsed)
(2008/53/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, (1) eriti selle artikli 7 lõiget 3,
pärast konsulteerimist fondikomiteega,
ning arvestades järgmist:
(1)
Komisjoni otsustega 2006/322/EÜ (2) ja 2007/326/EÜ (3) on kontrollitud ja heaks kiidetud kõigi 2005. eelarveaastal rahastatud makseasutuste, v.a Saksamaa makseasutuse Bayern-Umwelt, Itaalia makseasutuse AGEA, Luksemburgi makseasutuse Ministère de l’Agriculture ja Portugali makseasutuse IFADAP, raamatupidamisarvestus.
(2)
Uute esitatud andmete ning lisakontrolli põhjal võib komisjon nüüd vastu võtta otsuse Saksamaa makseasutuse Bayern-Umwelt, Itaalia makseasutuse AGEA, Luksemburgi makseasutuse Ministère de l’Agriculture ja Portugali makseasutuse IFADAP raamatupidamisarvestuse õigsuse, täielikkuse ja täpsuse kohta.
(3)
Asjaomaste makseasutuste raamatupidamisarvestuse kontrollimisel ja heakskiitmisel peab komisjon võtma arvesse asjaomastelt liikmesriikidelt otsuse 2006/322/EÜ põhjal juba kinnipeetud summasid.
(4)
Vastavalt määruse (EÜ) nr 1258/1999 artikli 7 lõike 3 teisele lõigule ei piira käesolev otsus selliste komisjoni poolt hiljem vastuvõetavate otsuste kohaldamist, millega ühendus ei rahasta kulusid, mis ei ole tehtud kooskõlas ühenduse eeskirjadega,
ON VASTU VÕTNUD KÄESOLEVA OTSUSE:
Artikkel 1
Saksamaa makseasutuse Bayern-Umwelt, Itaalia makseasutuse AGEA, Luksemburgi makseasutuse Ministère de l’Agriculture ja Portugali makseasutuse IFADAP 2005. eelarveaasta raamatupidamisarvestus seoses Euroopa Põllumajanduse Arendus- ja Tagatisfondi (EAGGF) tagatisrahastust rahastatud kuludega on kontrollitud ja kiidetakse heaks.
Käesoleva otsuse kohaselt iga kõnealuse liikmesriigi poolt tagasimakstavad või talle makstavad summad on sätestatud lisas.
Artikkel 2
Käesolev otsus on adresseeritud Saksamaa Liitvabariigile, Itaalia Vabariigile, Luksemburgi Suurhertsogiriigile ja Portugali Vabariigile.
Brüssel, 20. detsember 2007

Labels: 18
15
4